Milí priatelia, 
potom, čo som začala v Rádiu Slovensko v marci 2014 vysielať príbehy ľudí, ktorí počas vojny neváhali otvoriť dvere svojich príbytkov a ukryli prenasledovaných Židov, som napísala námet aj na televízne spracovanie týchto príbehov formou krátkych dokumentárnych filmov. Oslovila som režiséra Jara Vojteka a podarilo sa! V piatok sme sa vrátili z Izraela, kde sme nakrúcali poslednú, desiatu časť cyklu s dcérou záchrancov, pani Chudáčikovou z dediny Jarok pri Nitre, ktorá tam navštívila tri sestry, ktoré aj s ich rodičmi jej rodičia zachránili počas vojny v pivniciach neďaleko dediny, kam im nosili jedlo. 
S radosťou Vám oznamujem, že od 7.9.2015 sa cyklus Spravodliví vysiela každý pondelok na Dvojke o 21.40. Pozerať sa dá aj online cez internet: http://www.rtvs.sk/televizia/live-2
Prvá časť bola odvysielaná, už je v archíve:
http://www.rtvs.sk/televizia/archiv/9348/74863
Do konca roka pokračujeme aj vo vysielaní rozhlasovej Encyklopédie spravodlivých. Doteraz som nahrala a spracovala 48 príbehov, do konca roka ich ešte niekoľko pribudne. Všetky môžete nájsť v archíve na webe RTVS:
http://slovensko.rtvs.sk/relacie/encyklopedia-spravodlivych.
Od septembra do decembra 2015 sa vysiela Encyklopédia spravodlivých každú druhú nedeľu v Rádiu Slovensko o 23.05, najbližšie 27.9.2015. 
Veľmi pekne Vám ďakujem za podporu a budem rada, ak sa informácia o týchto dvoch projektoch, v ktorých predstavujeme divákom Dvojky a poslucháčom Rádia Slovensko skutočných hrdinov, dostane čo najďalej. 
S prianím príjemného dňa 

Dagmar Mozolová